West Ham United FC
West Ham United Football Club je profesionalni nogometni klub iz Londona, Engleska. Trenutno nastupa u Premijer ligi, prvom rangu engleskog nogometa. Igrali su na Boleyn Groundu od 1904. do kraja sezone 2015/16. Klub je osnovan 1895. kao Thames Ironworks FC. 1900. godine mijenja ime u West Ham United. Prvobitno je nastupao u Southern League i Western League. 1919. godine postaje član The Football League. Najveći uspjesi kluba su osvajanje FA kupa u tri navrata (1964, 1975, 1980), osvajanje Charity Shielda (1964), kao i dva finala Liga kupa (1966. i 1981). Također je osvajao Kupa pobjednika kupova (1965.) i Intertoto kup (1999.). Najbolji plasman u Premijer ligi je 3. mjesto, koje su osvojili u sezoni 1985/86. Nadimak kluba je The Hammers (Čekićari). Najveći rival kluba je Millwall. Tri igrača West Hama igrala su za reprezentaciju Engleske u finalu Svjetskog prvenstva 1966: Bobby Moore, Geoff Hurst i Martin Peters.